Die “tolhekhond”, soos na die swart-en- bruinkleurige hond verwys word, is glo twee jaar gelede deur sy eienaar agtergelaat.
Ronald Cunningham, ’n werknemer by dié tolhek op die N2, sê die hond se naam is Jam en sy eienaar het voorheen by die tolhek gewerk.
Die DBV het onlangs ingegryp nadat hulle bewus gemaak is van knoppe wat aan Jam se lyf gesien word en vrese vir sy veiligheid langs die besige N2.
Verskeie reëlings is getref om ’n vanghok vir die ietwat menssku Jam by die tolhek op te stel, maar dit was oplaas Cunningham wat Jam se vertroue gewen het en hom gevang het.
“Dit is ’n soort hartprobleem. Hy is nie in gevaar nie, dit beteken net sy gewig sal dopgehou moet word, anders kan sy hart skade ly.”
Die groeisels aan Jam se regter- en linkersy blyk ook onskadelik te wees. Botha sê die veearts sal eers later die week presies kan sê wat die groeisels is, nadat hy monsters van die groeisels onder ’n mikroskoop ondersoek het.